Նույն նպատակին էին ծառայում նաև Ռուսաստանի հովանու թուրքական մեծածավալ բեռնատարների կողմից իր ցամաքային սահմանը հատելու հարցում հարուցած խոչընդոտները։ Ինքնաթիռային միջադեպից անմիջապես անց հաղորդվեց, որ «Վերին Լարս»/«Կազբեկի» սահմանային անցակետում կուտակվել են թուրքական ավելի քան 150 մեծածավալ բեռնատարներ, որոնք Թուրքիայից ապրանքներ էին տեղափոխում դեպի Ղազախստան[18]։ Դեկտեմբերի սկզբին ռուսական մամուլը գրեց, որ Ռուսաստանի հետ սահմանին գոյացել է թուրքական բեռնատարների մի քանի կիլոմետրանոց խցանում, որոնց առանց որևէ պատճառաբանության թույլ չեն տալիս հատել Ռուսաստանի հետ սահմանը[19]։ Ի դեպ, հարյուրավոր թուրքական բեռնատարների կուտակումներ (նաև մաքսային ձևակերպման խնդիրներ) գրանցվեցին նաև Ակտաուի և Բաքվի նավահանգիստներում, քանի որ Ռուսաստանի կիրառած սահմանափակումների պատճառով թուրքական բեռնատարները սկսեցին այլընտրանքներ որոնել և նախընտրեցին Բաքվից Ակտաու ու հակառակ ուղղությամբ լաստանավային հաղորդակցության տարբերակը[20]։